
PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                                                                             Data,   05.11.2003

                                                                             Nr.24/459


 R A P O R T 
asupra proiectului de Lege privind interzicerea exploatării de masă lemnoasă din fondul forestier naţional şi/sau din afara fondului forestier naţional, pentru o perioadă de trei ani, în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman  


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege privind interzicerea exploatării de masă lemnoasă din fondul forestier naţional şi/sau din afara fondului forestier naţional, pentru o perioadă de trei ani, în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman , transmis cu adresa nr.666 din 27 octombrie 2003.


La întocmirea raportului, Comisia a avut în vedere avizul Consiliului Legislativ.


Proiectul de Lege  are ca obiect de reglementare  interzicerea exploatării de masă lemnoasă din fondul forestier naţional şi din afara fondului forestier naţional, pentru o perioadă de trei ani, în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman.          

Proiectul Lege privind interzicerea exploatării de masă lemnoasă din fondul forestier naţional şi/sau din afara fondului forestier naţional, pentru o perioadă de trei ani, în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman face parte din categoria legilor ordinare, potrivit prevederilor art.73 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Adam Crăciunescu   – secretar de stat  în  Ministerul Agriculturii, Pădurilor, Apelor şi Mediului . 

La lucrările comisiei au fost prezenţi 33 de deputaţi, membri ai comisiei.

Raportul comisiei a fost adoptat  cu majoritate, înregistrându-se o abţinere,  în şedinţa din 04.11.2003.  

În urma dezbaterii, Comisia propune admiterea  cu  modificări şi completări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0

	2
	3

	1. 
	Titalul legii

L E G E 

privind interzicerea exploatării de masă lemnoasă din fondul forestier naţional şi/sau din afara fondului forestier naţional, pentru o perioadă de trei ani, în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman
	Titlul legii se modifică şi va avea următorul cuprins:

L E G E 

privind interzicerea exploatării de masă lemnoasă din fondul forestier naţional şi din afara acestuia, pentru o perioadă de trei ani, în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman  

Deputat Marian Ianculescu - PSD
	Exprimare mai concisă şi mai clară.

	2. 
	Art.1. – Începând cu 1 ianuarie 2004, se interzice exploatarea masei lemnoase din fondul forestier naţional şi/sau din afara fondului forestier naţional, pentru o perioadă de trei ani în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman, cu următoarele excepţii:

     a) arboreturi incluse în amenajamentul silvic în planul decenal de recoltare a produselor principale, în care s-a declanşat procesul de regenerare, în scopul asigurării condiţiilor corespunzătoare dezvoltării seminţişului utilizabil;

    b) arboreturi incluse în amenajamentul silvic în planul decenal de recoltare a produselor principale, prevăzute a fi parcurse cu tăieri de însămânţare, dacă fructifică;

   c) arboretele de plop indigen, plop euramerican, salcâm, salcie indigenă, salcie selecţionată, incluse în amenajamentul silvic în planul decenal de recoltare a produselor principale;

  d) arboreturi afectate de factori dăunători: uscare, incendii, atacuri de insecte, doborâturi şi altele asemenea. 
	Art.1 se modifică şi va avea următorul cuprins: 

   „ Art.1. – Începând cu 1 ianuarie 2004, se interzice exploatarea masei lemnoase din fondul forestier naţional şi din afara acestuia, pentru o perioadă de trei ani în judeţele Brăila, Călăraşi, Constanţa, Dolj, Galaţi, Giurgiu, Ialomiţa, Olt, Tulcea şi Teleorman, cu următoarele excepţii:

     a) arborete incluse în amenajamentele silvice şi cuprinse în planurile decenale de recoltare a produselor principale, în care s-a declanşat procesul de regenerare, în scopul asigurării condiţiilor corespunzătoare dezvoltării seminţişului utilizabil; 

     b) arborete incluse în amenajamentele silvice şi cuprinse în planurile decenale de recoltare a produselor principale, în care, din cauza fructificaţiei abundente, sunt necesare tăieri de însămânţare; 

     c) arborete de plopi, salcii şi salcâmi incluse în amenajamentele silvice şi cuprinse în planurile de recoltare a produselor principale;

    d) arborete incluse în amenajamentele silvice şi cuprinse în planurile de recoltare a produselor secundare;

     e) arbori şi arborete afectaţi de uscare, incendii, atacuri de dăunători şi insecte, doborâturi şi alte asemenea”.
Deputat Marian Ianculescu - PSD
	Exprimare mai concisă şi mai clară. 

S-a adoptat în silvicultură pentru pluralul „arboret”, arborete şi nu arboreturi.

S-a folosit o terminologie mai adecvată sectorului silvic. 

S-a adoptat în silvicultură pentru pluralul „arboret”, arborete şi nu arboreturi.

S-a folosit o terminologie mai adecvată sectorului silvic. 

S-a adoptat în silvicultură pentru pluralul „arboret”, arborete şi nu arboreturi.

S-a folosit o terminologie mai adecvată sectorului silvic. 

Tăierile de îngrijire sunt cele mai indicate în viaţa pădurii.

Au fost prevăzuţi şi arbori pentru că ei adesea constituie focare de infecţie dacă sunt afectaţi de factorii respectivi. 



	3. 
	Art.2. – Emiterea autorizaţiilor de exploatare a masei lemnoase, cu încălcarea prevederilor art.1 constituie contravenţie şi se sancţionează cu amendă de la 10.000.000 lei la 50.000.000 lei.
	Nemodificat.
	

	4. 
	Art.3. – Constatarea contravenţiei şi aplicarea sancţiunii prevăzute la art.2 se fac de către personalul abilitat, în conformitate cu prevederile legale în vigoare pentru controlul respectării regimului silvic.
	Nemodificat.
	

	5. 
	Art.4. – Contravenţiei prevăzute la art.2 îi sunt aplicabile prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare şi prevederile Legii nr.31/2000 privind stabilirea şi sancţionarea contravenţiilor silvice. 
	Nemodificat.
	


PREŞEDINTE,









SECRETAR,




Ioan BÂLDEA      








Victor NEAGU 

Întocmit:    Consilier


      Anton Păştinaru

1
4

